CELEX: C2007/211/48
Language: lv
Date: 2007-09-08 00:00:00
Title: Lieta C-317/07: Lūgums sniegt prejudiciālu nolēmumu — Izteikts ar Korkein hallinto-oikeus (Somija) 2007. gada 10. jūlija rīkojumu — Lahti Energia Oy

8.9.2007   
            
            
               LV
            
            
               Eiropas Savienības Oficiālais Vēstnesis
            
            
               C 211/26
            
         Lūgums sniegt prejudiciālu nolēmumu — Izteikts ar Korkein hallinto-oikeus (Somija) 2007. gada 10. jūlija rīkojumu — Lahti Energia Oy
   
   (Lieta C-317/07)
   (2007/C 211/48)
   Tiesvedības valoda — somu
   Iesniedzējtiesa
   Korkein hallinto-oikeus
   Lietas dalībnieki pamata procesā
   
      Prasītājs: Lahti Energia Oy
   
   
      Atbildētāja: Lahden ympäristölautakunta, Hämeen ympäristökeskus, Salpausselän luonnonystävät ry
   
   Prejudiciālie jautājumi
   
               1)
            
            
               Vai Direktīvas 2000/76/EK (1) 3. panta 1. punkts ir jāinterpretē tādējādi, ka direktīva nav piemērojama gāzveida atkritumu sadedzināšanai?
            
         
               2)
            
            
               Vai gazifikācijas iekārta, kurā pirolīzes rezultātā no atkritumiem rodas gāze, ir jāuzskata par sadedzināšanas iekārtu Direktīvas 2000/76/EK 3. panta 4. punkta izpratnē, arī ja šajā iekārtā nav sadedzināšanas līnijas?
            
         
               3)
            
            
               Vai gazifikācijas iekārtā saražotas un pēc gazifikācijas procesā attīrītas biogāzes sadedzināšana spēkstacijas katlā ir jāuzskata par procesu, uz kuru attiecas Direktīvas 2000/76/EK 3. pants? Vai šajā sakarā ir nozīme tam, ka attīrītā biogāze aizstāj fosilo degvielu un spēkstacijas emisijas uz katru saražoto enerģijas vienību, izmantojot no atkritumiem saražoto un attīrīto biogāzi, ir mazākas nekā izmantojot citu degvielu? Vai Direktīvas 2000/76/EK darbības jomas interpretācijai ir svarīgi, vai gazifikācijas iekārta un spēkstacija no tehniski funkcionālā viedokļa un ņemot vērā to attālumu vienai no otras, veido vienu vienīgu iekārtu, vai arī, vai gazifikācijas iekārtā radusies un attīrīta biogāze tiek pārvadāta un var tikt izmantota citur, piemēram kā degviela enerģijas ražošanai var citiem mērķiem?
            
         
               4)
            
            
               Ar kādiem nosacījumiem gazifikācijas iekārtā radušos un attīrītu biogāzi var uzskatīt par produktu, tā lai uz to vairs neattiecas noteikumi par atkritumiem?
            
         
      (1)  Eiropas Parlamenta un Padomes 2000. gada 4. decembra Direktīva 2000/76/EK par atkritumu sadedzināšanu (OV L 332, 91. lpp.).